Document ID: /roh_data/filtered/fineweb-2-filterrobots_roh.jsonl.gz/49425

La cumissiun pretenda ch'il Cussegl federal fixeschia en las finamiras per la RUAG las cundiziuns per avair e salvar ils lieus da producziun era en las regiuns. Sco quai ch'ils servetschs parlamentars communitgeschan, duai il Cussegl federal era intervegnir cun mesiras per sustegnair las plazzas en regiuns periferas - ed en Svizra insumma.
RUAG aveva annunzià da serrar pliras producziuns
L'impuls per l'agir da la cumissiun ha dà la RUAG sezza cun annunziar da serrar la producziun a Brunnen (SZ) e transferir 110 plazzas a Turitg e Berna. Annunzià ha la RUAG era da serrar las producziuns a Hombrechtikon (ZH) e Mägenwil (AG). Là èn pertutgadas 160 plazzas.